Yangi Zelandiya sayyohlar uchun soliq joriy qiladi

Yangi Zelandiya hukumati 2019-yilda xorijiy sayyohlarni soliqqa tortish va viza narxini oshirishni ko‘zlamoqda. Bu haqda “RIA Novosti” xabar berdi.

Prognozlarga ko‘ra, stavkasi 23—32 dollarni tashkil qiladigan yangi sayyohlik solig‘idan keladigan tushum 50 million dollarni tashkil qiladi.
Rejalarga ko‘ra, sayyohlik yig‘imi 2019-yilning iyul oyidan boshlab olinadi: sayyoh uni viza olish vaqtida to‘laydi. Bundan tashqari, joriy yilning noyabr oyidan boshlab viza narxini oshirish rejalashtirilmoqda. Soliq stavkasi va vizaning yangi narxini Yangi Zelandiya hukumati sentabr oyida ma’lum qiladi.